汪康谣

汪康谣（），字淡衷，號鹤嶼，直隸休寧縣（今安徽省）人，明朝政治人物，進士出身。

生平
萬曆十九年（1591年），汪康谣舉辛卯科應天鄉試《南國賢書》，萬曆四十一年（1613年）登癸丑科进士。初授浙江諸暨縣知县，擢户部主事，监草场，毖防有功。管临清钞关，以练兵防备白莲教有功，升郎中。出任福建漳州府知府。以舉卓异，推漳南参藩。适魏忠賢、崔呈秀肆焰，推升疏上，逆珰矫旨削夺。去任后，漳州民众思念其德，奉祀朱文公右，额曰：“新安两夫子祠”。崇祯改元，起升福建副使、福宁分巡道。以疾告归，每日讲学于天泉还古书院，学者称鹤屿先生。 （清）陈鼎撰四库全书本《东林列传》卷二十二载“汪康谣，字淡衷，号鹤屿，休宁人。精研理学，以紫阳朱子为宗。弱冠举于乡。万历癸丑成进士，授诸暨令。摘奸剪暴，不避权贵。擢户部，司庾临清，以练兵备白莲贼有功，升郎中，出守漳州。莅任日，瞿然起曰：“是紫阳旧治也。吾产于其乡，仕同其地，岂别问治谱哉？”一考故宪申之，为自约者八，约属者三，又有八禁五不，拟著为令，皆以实心行实政，州大治。寻举卓异第一，推漳南参藩。适魏、崔肆焰，崔为同门友，尝授意招致，乃峻词拒绝。守漳三载，迄不通一字。崔衔之。巡抚周起元坐赃数万，下漳州籍没。士民汹汹泣诉，康谣亦泣曰：“吾不惜此一官，以护孤忠。”寝其事，不累漳一人。益忤崔意。推升疏上，逆珰矫旨削夺。去后，漳民思其德，奉祀朱文公右，额曰：“新安两夫子祠”。崇祯改元，起福宁兵宪。时红夷不靖，贼氛群起，乃广什伍，集亭障，严接济。尝以元旦驰师，寇不及备，斩馘无算。寇平，以疾告归。日讲学于天泉还古书院。精治《尚书》，体朱子大意为之注。有《尚书删补》一编行于世。学者称鹤屿先生。外史氏曰：“先生守漳及备兵福宁，政事功绩，历历在人耳目。惜乎！终于泉石，而不复再出。噫！先生亦知时事之不可为矣。””有《菉漪园诗集》。

参考资料

|-

Category:明朝諸暨縣知縣
Category:明朝漳州府知府
Category:休寧县人
K
Category:明朝福建按察司副使
Category:明朝户部主事